钦定古今图书集成/历象汇编/岁功典/第092卷 > 腊月邨田乐府十首〈并序〉 范成大
## 钦定古今图书集成/历象汇编/岁功典/第092卷 > 腊月邨田乐府十首〈并序〉 范成大

余归石湖，往来田家，得岁暮十事，采其语各赋一诗，以识风土，号《邨田乐府》。其一，《冬舂行》：腊日舂米，为一岁计，多聚杵臼，尽腊中毕事，藏之土瓦仓中，经年不坏，谓之冬舂米。其二，《灯市行》，风俗尤竞，上元一月前已买灯，谓之灯市。价贵者数人聚博，胜则得之，喧盛不减灯巿。其三，《祭灶词》：腊月二十四夜祀灶。其说谓灶神翌日朝天，白一岁事，故前期祷之。其四，口数粥，行二十五日，煮赤豆作糜，暮夜阖家同飨，云能辟瘟气，虽远出未归者，亦留贮口分，至襁褓小儿及童仆皆预，故名“口数粥。” 豆粥本正月望日祭门故事，流传为此。其五，《爆竹行》，此他郡所同，而吴中特盛，恶鬼盖畏其声。古以岁朝，而吴以二十五夜。其六“烧火盆。” 行爆竹之夕，人家各

于门首，然薪满盆，无贫富皆尔，谓之相煖热。其七，《照田蚕行》，与烧火盆同日，邨落则以秃帚若麻䕸、竹枝辈，然火炬，缚长竿之杪以照田，烂然遍野，以祈丝谷。其八，《分岁词》：除夜祭其先，竣事长幼聚饮，祝颂而散，谓之分岁。其九，《卖痴呆词》：“分岁罢，小儿绕街呼叫云：卖汝痴，卖汝呆。” 世传吴人多呆，故儿辈讳之，欲贾其馀，益可笑。其十、《打灰堆》词：“除夜将晓，鸡且鸣，婢获持杖击粪壤，致词以祈利巿，谓之打灰堆。” 此本彭蠡清洪君庙中如愿故事，惟吴下至今不废云。

冬舂行

“腊中储蓄百事利，第一先舂年计米。群呼步碓满门
庭，运杵成风雷动地。筛匀箕健无粞糠，百斛只费三
日忙。齐头圆洁箭子长，隔箩耀日雪生光。土仓瓦龛
分盖藏，不蠹不腐常新香。去年薄收饭不足，今年顿
顿炊白玉。春耕有种夏有粮，接到明年秋刈熟。”邻叟
来观还叹嗟，“贫人一饱不可赊。官租私债纷如麻，有”
米冬舂能几家。

灯市行

吴台今古繁华地，偏爱元宵灯影戏。春前腊后天好
晴，已向街头作灯市。叠玉千丝似鬼工，剪罗万眼人
力穷。两品争新最先出，不待三五迎东风。儿郎种麦
荷锄倦，偷闲也向城中看酒垆博。《杂歌呼》“夜夜长
如正月半，灾伤不及什之三。岁寒民气如春酣。侬家
亦幸荒田少，始觉城中灯市好。”

祭灶词

《古传》“腊月二十四，灶君朝天欲言事。云车风马小留
连，家有杯盘丰典祀。猪头烂熟双鱼鲜，豆沙甘松粉
饵圆，男儿酌献女儿避。酹酒烧钱灶君喜，婢子𩰚争
君莫闻。猫犬触秽君莫嗔，送君醉饱登天门。杓长杓
短勿复云，乞取利市归来分。”

口数粥行

家家腊月二十五，淅米如珠和豆煮。大杓轑。《分口
数》，疫鬼闻香走无处。锼姜屑桂浇蔗糖，滑甘无比胜
黄粱。全家团𪢮罢晚饭，在远行人亦留分。褓中孩子
强教尝，馀波遍沾获与臧。新元叶气调玉烛。天行已
过来万福，物无疵疠年谷熟，长向腊残分豆粥。

爆竹行

“岁朝爆竹传自昔，吴侬政用前五日。”食残豆粥扫罢
尘，截筒五尺煨以薪。节间汗流火力透，健仆取将仍
疾走。儿童却立避其锋，当阶击地雷霆吼。一声两声
百鬼惊，三声四声鬼巢倾。十声百声神道宁，八方上
下皆和平。却拾焦头叠床底，犹有馀威可驱疠。屏除
药裹添酒杯，昼日嬉游夜浓睡。

烧火盆行

“春前五日初更后，排门然火如晴昼。”大家薪干胜豆
䕸，小家带叶烧生柴。青烟满城天半白，栖鸟惊啼飞
格磔。儿孙围坐鸡犬忙，邻曲欢笑遥相望。黄宫气应
才两月，岁阴犹骄风栗烈。将迎阳令作好春，政要火
盆生煖热。

照田蚕行

《乡邨腊月二十五》，长竿然炬照南亩。近似云开森列
星，远如风起飘流萤。今春雨雹茧丝少，秋日雷鸣稻
堆小。侬家今夜火最明，的知新岁田蚕好。夜阑风焰
西复东，此占最吉馀难同。不惟桑贱谷芃芃，仍更苎
麻无节菜无虫。

分岁词

质明奉祠今古同，吴侬用昏盖土风。礼成废彻夜未
艾，饮福之馀即分岁。地炉火煖苍木香，饤盘果饵如
蜂房。就中脆饧专节物，四座齿颊锵冰霜。小儿但喜
新年至，头角长成添意气。老翁把杯心茫然，增年翻
是减吾年。荆钗劝酒仍祝愿，但愿尊前且强健。君看
今岁旧交亲，大有人无此杯分。老翁饮罢笑撚须，明
朝重来醉屠苏。

卖痴呆词

除夕更阑人不睡，厌禳钝滞迎新岁。小儿呼叫走长
街，云有痴呆召人买。二物于人谁独无，就中吴侬仍
有馀。巷南巷北卖不得，相逢大笑相揶揄。栎翁块坐
重帘下，独要买添令《问价。儿》云“翁买不须钱，奉赊痴
呆千百年。”

打灰堆词

除夜将阑晓星烂，粪埽堆头打如愿。杖敲灰起飞扑
篱，不嫌灰涴新节衣。老媪当前再三祝，只要我家长
富足。轻舟作商重船归，大牸引犊鸡哺儿。野茧可缫
麦两岐，短衲换著长衫衣。当年婢子挽不住，有耳犹
能闻我语。但如吾愿不汝呼，一任汝归彭蠡湖。